'Deans het Wallabies verwoes' – Campese | Nuus24
'Deans het Wallabies verwoes' – Campese
Kaapstad – Die Wallaby-legende David Campese sê die afrigter Robbie Deans is verantwoordelik vir Australië se treurige rekord en moet in die pad gesteek word.Australië het verlede jaar die Drienasies gewen en derde geëindig by die Wêreldbeker-toernooi in Nieu-Seeland, maar sedert Deans in 2008 as hoofafrigter aangestel is, sukkel hulle teen die All Blacks en is die span verneder in nederlae teen Samoa en Skotland.Die Wallabies het laas Saterdag ook teen Frankryk vasgeval en dit is dié nederlaag wat Campese warm onder die kraag het."Deans het Australiese rugby vernietig en ek wil hê hy moet gaan," het Campese gesê."Ons het tans 'n span wat nie kan vang nie en nie 'n bal kan aangee nie. Wallaby-spanne in die verlede was nooit so nie.""Enigiemand wat Australiese rugby ken weet waarvoor dit bekend is – teenaanvalle, kreatiewe spel... waarheen het dit alles gegaan? Ons kan nie eers 'n bal ordentlik aangee nie.""Ek weet net nie hoekom ons 'n buitelander moes aanstel nie. En ons het twee Wêreldbekers met ons eie afrigters gewen. Kyk 'n bietjie hoe word Matt Giteau behandel... hy sit in Toulon met 92 toetse op sy kerfstok en klaar met toetsrugby. En dit net omdat die afrigter nie van hom hou nie."Australië se pad raak net steiler. Die span draf Saterdag teen Engeland op Twickenham uit en ten spyte van Campese se pleidooie sal Deans waarskynlik as afrigter aanbly vir volgende jaar se toetsreeks teen die Britse en Ierse Leeus.Lees verder.Vir die jongste sportnuus volg Nuus24Sport op Twitter.– Sport24
Lees meer oor: david campese | robbie deans | wallabies VOLGENDE OP NUUS24X
Slimboertjie Boer sê...
ABD"B": Slegs twee redes waarom die Bokkies verloor het - en jy WEET dit, vandaar dan ook dat jou alie so benoud geknyp het gedurende die wedstryd:
1) Die drie wat geen drie was nie.
2) Die balbesit wat te veel weggeskop is (deur die Bokkies).
Heimlik het ek gewens die AB's kon tog maar (per geluk) wen teen ('n veel beter) England en dat die Bokkies ook net vasgebyt het (terwyl jy so naarstigtelik geknyp het), ten spyte van voormelde twee aspekte... DAN sou ek jou galbrakery wou hoor - want die Bokkies sou BESLIS met jou "magtige" AB's afgereken het, indien hierdie twee spanne teen mekaar moes uitspeel vir nommer een. Watse verskonings sou jy DAN kon aanvoer???